44°48′55.22″N 20°29′38.41″E﻿ / ﻿44.8153389°N 20.4940028°E﻿ / 44.8153389; 20.4940028

**Omladinski stadion** je fudbalski stadion na Karaburmi u Beogradu izgrađen 1957. godine. 
On je od samog otvaranja domaći teren OFK Beograda, a takođe ga koriste i ostale sekcije OSD Beograd. Na stadionu su pored fudbalskih i atletskih takmičenja održani i mnogi muzički koncerti.

Istorija
--------

Zvanično je otvoren 10. avgusta 1957. godine, utakmicom Radničkog i Spartaka. 

Premijernu utakmicu OFK Beograd (tada kao BSK) je na svom stadionu odigrao 24. avgusta 1957. godine, a gost je bila Budućnost iz Podgorice. OFK Beograd je pobedio rezultatom 3:1. Pored OFK Beograda stadion su u periodu nakon izgradnje dosta koristili i ostali beogradski klubovi, Partizan, Crvena zvezda i Radnički.

Investitor izgradnje stadiona je bio *Savez sportova Beograda*, projektni biro *Sportprojekt* je zaslužan za projekat stadiona, a glavni projektant u njemu je bio inženjer Karlo Kacl, uz pomoćnike Kostu Popovića i inženjera arhitekture Aleksandra Radovanovića, dok je upravnik radova bio Sava Petković.

Kapacitet stadiona nakon otvaranja je bio oko 28.000 stajaćih mesta, a prema glavnom projektu je bilo planirano za tačno 23.820, no na mnogim utakmicama je bilo i preko 30 hiljada gledalaca. Rekonstrukcija stadiona je započeta 2000. godine. Renovirane su svlačionice za domaće i goste, izgrađena je sauna i džakuzi. Početo je sa rekonstrukcijom upravne zgrade, a naredne godine stavljanje stolica na stadion, takođe na južnu tribinu je postavljen semafor koji ima displej veličine 7x2,5 metara. Na istočnoj tribini je izgrađena loža sa 92 mesta, kao i novinarska loža i pres centar koji prima 30 novinara. Zapadna loža ima kapacitet od 256 mesta za sedenje, ali njena rekonstrukcija još nije započeta.

Glavni teren je površine 105x68 metara, a pomoćni sa veštačkom travom koji je izgrađen 1999. godine ima površinu 100h66 metara, pored pomoćnog se nalazi još jedan manji teren takođe sa veštačkom travom. Krovom je pokrivena cela istočna tribina stadiona i jedan deo zapada

U narednoj fazi rekonstrukcije je predviđeno osvetljavanje stadiona postavljanjem reflektora. Objekat stadiona je sve vreme postojanja pratio standarde međunarodnih sportskih federacija i u tom kontekstu je urađeno i idejno rešenje rekonstrukcije stadiona.

Zbog sve goreg stanja u kojem se stadion nalazi, kao i zbog najava iz komisije za stadione da OFK svoje superligaške utakmice više neće moći da igra na njemu, članovi „Kluba prijatelja OFK Beograda 1994." su polovinom 2012. pokrenuli peticiju za rekonstrukciju Omladinskog stadiona, a apel je prevashodno upućen Gradskoj vlasti jer je stadion u vlasništvu grada.

Vidi još
--------

* Spisak fudbalskih stadiona u Srbiji

Spoljašnje veze
---------------

***Omladinski stadion*** na Wikimedijinoj ostavi

* Slike Omladinskog stadiona Arhivirano 2010-04-07 na Wayback Machine-u

  **Stadioni Superlige Srbije u fudbalu**  Stadion FK Jagodina (*FK Jagodina*) • Vizelj park (*FK BSK Borča*) • Omladinski stadion (*OFK Beograd*) • Stadion Čair (*FK Radnički Niš*) • Stadion Karađorđe (*FK Vojvodina*) • Gradski stadion Ivanjica (*FK Javor*) • Stadion FK Donji Srem (*FK Donji Srem*) • Gradski stadion Novi Pazar (*FK Novi Pazar*) • Gradski stadion Užice (*FK Sloboda PS*) • Stadion Partizana (*FK Partizan*) • Stadion Kralj Petar Prvi (*FK Rad*) • Stadion FK Smederevo (*FK Smederevo*) • Gradski stadion Subotica (*FK Spartak Zlatibor voda*) • Stadion Hajduk (*FK Hajduk Kula*) • Stadion Crvena zvezda (*FK Crvena zvezda*) • Stadion Čika Dača (*FK Radnički 1923*)  

| * p
* r
* u
Sportski objekti u Beogradu |
| --- |
| Sportski centri | 
Gradski centar za fizičku kulturu - Stari DIF • SRC Tašmajdan  • SRC Pionirski grad • SC Milan Gale Muškatirović  • CFK Vračar • SC Banjica • SC Voždovac • CKS Šumice • SC Olimp • KSC Pinki Zemun • SRC Košutnjak • SRC 11. april • SC Kovilovo • SRC Kolubara • SRC Obrenovac • SRC Mladenovac
 |
| Sportske dvorane | 
Beogradska arena • Hala Pionir • Hala sportova Novi Beograd • Dvorana Železnik
 |
| Stadioni | 
Stadion Tašmajdan • Stadion Crvena zvezda • Stadion Partizana • Omladinski stadion • Stadion Kralj Petar Prvi • Stadion FK Obilić • Gradski stadion u Zemunu • Vizelj park • Stadion Bežanije • Stadion Čukaričkog • Stadion FK Kolubara • Stadion Selters • Stadion Bojan Majić • Stadion Železnik • Stadion Hajduk Lion • Stadion Careva ćuprija • Stadion FK Balkan • Stadion FK Sopot • Stadion FK Radnički Novi Beograd • Stadion FK Radnički Obrenovac • Stadion FK Beograd • Stadion FK Sinđelić • Stadion FK Dorćol • Stadion FK Grafičar • Stadion Đorđe Zarić • Stadion FK Srem Jakovo
 |
| Bazeni | 
Tašmajdan • Banjica • Milan Gale Muškatirović • 11. april • Košutnjak • Olimp • Vračar • Pinki Zemun • Stari DIF • Kolubara • Obrenovac
 |
| Ledene dvorane | 
Ledena dvorana Pionir • Ledena dvorana Pingvin
 |
| Ostalo | 
Hipodrom Beograd • Golf klub Beograd
 |